
NR.           /             
REFERAT DE APROBARE  
PRIVIND APROBAREA  BUGETULUI DE VENITURI ȘI CHELTUIELI  LA  PALATUL CULTURII TEODOR COSTESCU PENTRU ANUL 2023 


Bugetul de venituri şi cheltuieli pe anul 2023 a fost fundamentat ţinând seama de realizările anului 2022 si de programul de activităţi propus pentru anul 2023.
Patrimoniul Palatului Culturii “Teodor Costescu” Drobeta-Turnu Severin este format din drepturi şi obligaţii asupra unor bunuri aflate în proprietatea publică a statului, precum şi a unor bunuri aflate în proprietatea instituţiei, bunuri pe care le administrează în condiţiile legii:

- Palatul Culturii “Teodor Costescu” Drobeta-Turnu Severin;

-Cetatea Medievală a Severinului, situată pe Bdul. Porțile de Fier;

-Castelul Artelor, situat pe Strada Crișan;

- Sala Mehedințeană – Pavilion Expozițional Pădurea Crihala;

-Căminul Cultural Dudașul Schelei.

La  Titlu I – Cheltuieli de personal propunem un buget în suma de 3.650 mii lei, cifră ce reflectă cheltuielile absolut necesare pentru plata personalului angajat în număr de 58 salariati contractuali, pe parcursul anului 2023. 
La Titlul II Bunuri si Servicii propunem un buget în sumă de 6.615 mii lei, sumă ce reflectă cheltuieli de întreținere și funcționare precum și cheltuieli cu activitățile culturale propuse a se realiza pe parcursul anului 2023. 

La articolul 20.01 – Bunuri și servicii , propunem suma de 1.205 mii lei, sumă împărțită pe articole și alineate astfel:

La alineatul 20.01.01 – Furnituri de birou, propunem un buget în sumă de 20 mii lei, sumă necesară pentru cheltuilile cu furnituri de birou;

La alineatul 20.01.02 – Materiale pentru curățenie, propunem un buget în sumă de 20 mii lei, sumă necesară pentru achiziționarea materialelor de curățenie, material ce vor fi folosite pentru realizarea și întreținerea curățeniei în incinta obiectivelor instituției;

La alineatul 20.01.03 – Încălzit iluminat și forță motrică, propunem un buget în sumă de 350 mii lei, sumă necesară pentru achitarea serviciilor cu încălzirea;

La alineatul 20.01.04 – Apă, canal, salubritate, propunem un buget în sumă de 80 mii lei, sumă necesară pentru achitarea serviciilor cu apa și salubritatea;

La alineatul 20.01.08 – Poștă, telecomunicații, radio, tv și internet, propunem un buget în sumă de 60 mii lei, sumă necesară pentru achitarea serviciilor de telefonie și internet;

La alineatul 20.01.09 – Materiale și prestări de servicii cu caracter funcțional, propunem un buget în sumă de 320 mii lei, sumă necesară  pentru achiziționarea de materiale și servicii care să deservească în condiții optime instituția Palatul Culturii Teodor Costescu;

La alineatul 20.01.30 – Alte bunuri și servicii pentru întreținere și funcționare, propunem un buget în sumă de 355 mii lei, sumă necesară  pentru achitarea furnizorilor de mentenanțe, mentenanțe ce se realizează lunar, trimestrial, semestrial și anual la obiectivele din patrimoniul instituției: Castelul Artelor, Cetatea Medievală a Severinului și Palatul Culturii Teodor Costescu.

La articolul 20.02 - Reparații curente, propunem un buget în sumă de 125 mii lei, sumă necesară pentru realizarea lucrărilor de reparații curente la cortina anti-foc din scena sălii de spectacol, măsuri dispuse de ISU Drobeta în urma controlului efectuat în data de 16.02.2022, situații ce trebuie remediate conform procesului verbal de control.
La alineatul 20.05.01- Uniforme și echipament,  propunem un buget în sumă de 20 mii lei, iar la alineatul 20.05.30 – Alte obiecte de inventar, propunem un buget în sumă de 50 mii lei.
În anul 2023, propunem activități cultural artistice educative, realizate în parteneriat cu asociatii și fundații culturale, civice sau profesionale susținând astfel mediul cultural artistic local, arta plastică, teatrul, literatura, dansurile, muzica și meșteșugurile, programe și proiecte culturale pentru anul 2023 ce se vor regăsi în anexa cu activitățile culturale pe anul 2023 – PROIECTE PROPUSE ÎN CADRUL PROGRAMULUI MINIMAL PE ANUL 2023.
Pentru derularea acestor programe culturale, la Capitolul II – Bunuri și servicii, articolul 20.30 – Alte  cheltuieli, alineat  203030 – Alte cheltuieli cu bunuri și servicii , propunem un buget în sumă de 5.150 mii lei. La acest capitol se regaseste și suma reprezentând cota de cofinantare pentru cele două proiecte AFCN aprobate, proiecte ce se vor derula pe parcursul anului 2023.


Propunem  realizarea de venituri proprii în sumă de 600 mii lei, sumă ce va fi regăsită în bugetul de venituri al Palatului Culturii la articolul 36.50.00, alte transferuri voluntare în cuantum de 174,80 mii lei și subvenție în sumă de 9.490,20 mii lei.

Inițiator , 




Primar,




Screciu Marius Vasile


       

